English: Can I look at some specifics, then, to highlight my concerns? Woodlands, forestry. You're now committed to refresh the woodland strategy. Well, what does that mean? Does it mean you're going to bin the current targets and come up with something much less ambitious? You will know that the Climate Change, Environment and Rural Affairs Committee report into woodlands in Wales picked up this issue of the low level of woodland creation being absolutely a key failure. And Confor stated to the committee, and I quote: 'Woodland creation in Wales has been a catastrophic failure. Wales needs to plant 31,800ha of the 35,000ha which should by now have been planted, simply to get back on track'. We are way behind the target set by the Welsh Government in 2010, where woodland creation was about 500 hectares then, to increase that to 5,000 a year over a 20-year period. We've not even matched, in that whole time, one year's target - 12 months. I think this does sum up some of the difficulties we're in. Can I ask you at least in terms of the urban canopy, when you refresh the strategy, to commit the 20 per cent target of woodland canopy cover in our urban areas, which, of course, then means they can be classified as urban forests? On air quality, I think it's very disappointing that we have this bifurcated approach, where you're making this general statement this week, and you've said, 'Well, actually, the real detail on a very key area will come next week,' but obviously, we will scrutinise you in detail now. I really want to see some ambition in terms of how we're going to target the areas that have had for decades - generations some of them - poor air quality, and how that's going to be combated. And I want to see a more general green spaces strategy, so we have concepts like green roofs, and how green spaces, particularly in our poorer neighbourhoods, are able, with a good anti-congestion policy, to improve radically our air quality in urban areas. On resource efficiency, I largely agree with what you've said. We need, not just in Wales, but all over Europe and the UK, a plastics strategy - how we use that very useful material, but it is causing real problems in terms of its single use and disposal. And where are we with the bottle deposit scheme? Even the UK Government has gone ahead of us now after a fairly slow start when it comes to deposit schemes. They seem keen on it, but after initial enthusiasm, we don't seem to be getting very far in terms of our plans and how we even define a pilot project caused us problems. And can I just say, I have issued a statement of opinion today, calling on the Commission to acknowledge and join in with plastic-free July, which is a strategy to try to reduce single-use plastics? It'd be a good idea if the Welsh Government did the same - we would all be able to cheer, then. On joint working, I've already said I think the excellent legislative framework needs to be used. But, we had evidence a month or two months ago, perhaps, from the economy and transport Cabinet Secretary and his officials and they loftily told us that the organising principle was now the future generations Act. So we just asked, 'Well, what sort of training have you had? What review of your current targets and ambitions?' and it was like having some nervous schoolboys in front of you as they tried to splutter out a half coherent response, and they didn't really succeed. Finally, on Brexit, you're right to say that we don't want regression; we need to maintain high standards. There are a lot of issues here that have to be tackled on a UK basis, and we will support you where you have to make the case for the Welsh Government and the National Assembly in the various fora at a UK level. And I do wonder if you've made any response yet to the UK Government's suggestion that some form of independent monitoring body should operate on a UK level.
Welsh: A gaf i edrych ar rai o'r pethau penodol, felly, i dynnu sylw at fy mhryderon? Coetiroedd, coedwigaeth. Rydych chi bellach wedi ymrwymo i adnewyddu'r strategaeth coetiroedd. Wel, beth mae hynny'n ei olygu? A yw'n golygu eich bod yn mynd i waredu'r targedau presennol a dyfeisio rhywbeth llawer llai uchelgeisiol? Byddwch yn gwybod bod adroddiad y Pwyllgor Newid Hinsawdd, Amgylchedd a Materion Gwledig i goetiroedd yng Nghymru wedi nodi'r mater hwn bod lefel isel o greu coetiroedd yn fethiant allweddol yn gyfan gwbl. A dywedodd Confor wrth y pwyllgor, a dyfynnaf: 'Mae creu coetir yng Nghymru wedi bod yn fethiant trychinebus. Mae angen i Gymru blannu 31,800ha o'r 35,000ha a ddylai erbyn hyn fod wedi'u plannu, dim ond i fod yn ôl ar y trywydd iawn'. Rydym ymhell ar ei hôl hi o ran y targed a bennwyd gan Lywodraeth Cymru yn 2010, pan oedd coetiroedd o tua 500 hectar yn cael eu creu ar y pryd, a chynyddwyd hynny i 5,000 y flwyddyn dros gyfnod o 20 mlynedd. Dydyn ni heb hyd yn oed gyrraedd, yn yr holl amser hynny, y targed un flwyddyn - 12 mis. Rwy'n credu bod hyn yn crynhoi rhai o'r anawsterau yr ydym ni'n eu profi. A gaf i ofyn i chi, o leiaf o ran y canopi trefol, pan fyddwch chi'n adnewyddu'r strategaeth, i ymrwymo'r targed o 20 y cant o orchudd canopi coetir yn ein hardaloedd trefol, sydd, wrth gwrs, wedyn yn golygu y gellir eu dosbarthu yn goedwigoedd trefol? Ar ansawdd aer, rwy'n credu ei bod yn siomedig iawn bod gennym y dull rhanedig hwn, lle rydych chi'n gwneud y datganiad cyffredinol hwn yr wythnos hon, ac rydych chi wedi dweud, 'Wel, mewn gwirionedd, bydd y manylion gwirioneddol ar faes allweddol iawn yn dod yr wythnos nesaf,' ond yn amlwg, byddwn ni'n craffu arnoch chi yn fanwl nawr. Rwyf eisiau gweld rhywfaint o uchelgais o ran sut yr ydym ni'n mynd i dargedu'r ardaloedd sydd wedi bod, ers degawdau - cenedlaethau rai ohonynt - ag ansawdd aer gwael, a sut y byddwn yn gwrthsefyll hynny. Ac rwyf eisiau gweld strategaeth mannau gwyrdd mwy cyffredinol, fel bod gennym ni gysyniadau fel toeau gwyrdd, a sut mae mannau gwyrdd, yn ein cymdogaethau tlotaf, yn arbennig, yn gallu, gyda pholisi gwrth-tagfeydd da, gwella ein hansawdd aer mewn ardaloedd trefol mewn ffordd radical. O ran effeithlonrwydd adnoddau, rwy'n cytuno i raddau helaeth â'r hyn yr ydych chi wedi'i ddweud. Mae angen strategaeth plastigau, nid dim ond yng Nghymru, ond ledled Ewrop a'r DU, - sut yr ydym yn defnyddio'r deunydd defnyddiol iawn, ond mae'n achosi problemau gwirioneddol o ran ei ddefnydd sengl a'i waredu. A beth yw'r sefyllfa o ran y cynllun blaendal poteli? Mae hyd yn oed Llywodraeth y DU wedi mynd o'n blaenau ni nawr, ar ôl dechrau eithaf araf, ar gynlluniau blaendal. Maen nhw'n ymddangos yn awyddus, ond ar ôl y brwdfrydedd cychwynnol, ymddengys nad ydym yn cyflawni llawer o ran ein cynlluniau ni ac mae sut yr ydym yn diffinio prosiect peilot wedi achosi problemau i ni, hyd yn oed. Ac a gaf i ddweud, rwyf wedi cyhoeddi datganiad o farn heddiw, yn galw ar y Comisiwn i gydnabod ac ymuno mewn mis Gorffennaf di-blastig, sef strategaeth i geisio lleihau plastig untro? Byddai'n syniad da pe byddai Llywodraeth Cymru yn gwneud yr un peth - byddem ni i gyd yn gallu gweiddi hwrê, wedyn. O ran gweithio ar y cyd, rwyf eisoes wedi dweud fy mod o'r farn bod angen defnyddio'r fframwaith deddfwriaethol ardderchog. Ond, cawsom dystiolaeth fis neu ddau yn ôl, efallai, gan Ysgrifennydd y Cabinet dros yr economi a thrafnidiaeth a'i swyddogion a ddywedodd yn ffroenuchel mai'r egwyddor drefniadol bellach oedd Deddf cenedlaethau'r dyfodol. Felly, gofynasom, 'Wel, pa fath o hyfforddiant yr ydych chi wedi'i gael? Pa adolygiad o'ch targedau a'ch uchelgeisiau cyfredol?' ac roedd yn union fel bod â bechgyn ysgol nerfus o'ch blaen yn baglu dros eu geiriau wrth iddyn nhw geisio rhoi ymateb cydlynol, ac ni lwyddon nhw mewn gwirionedd. Yn olaf, ar Brexit, rydych chi'n iawn i ddweud nad ydym ni eisiau dirywiad; mae angen inni gynnal safonau uchel. Mae llawer o faterion yma y mae'n rhaid mynd i'r afael â nhw ar sail y DU, a byddwn ni'n eich cefnogi chi pan fo'n rhaid i chi wneud yr achos dros Lywodraeth Cymru a'r Cynulliad Cenedlaethol yn y gwahanol fforymau ar lefel y DU. Tybed a ydych chi wedi ymateb eto i awgrym Llywodraeth y DU y dylai rhyw fath o gorff monitro annibynnol weithredu ar lefel y DU.